Møtereferat LOSAM 5/13

|  |  |  |  |
| --- | --- | --- | --- |
| Tilstede: | Arild Vatn (Parat), Lisbeth Aune (Forskerforbundet), Tor-Jørgen Almås (NTL) Harald Holm (Hovedvernombud), Pål Ellingsen (Tekna), Anne Borg (Dekanus), Heidi Hugdal (referent) | | |
| Frafall: |  | | |
| Om: | Losam møte 05/13 | | |
| Møtetid: | 24.10.13 | Møtested: | E1 118 |
| Signatur: |  | | |

**NT-LOSAM sak 24/13 Godkjenning av protokoller**

Godkjent på sirkulasjon

**NT-LOSAM sak 25/13** **Saker fra tillitsvalgte**

Ingen

**NT-LOSAM sak 26/13 Organisasjonsutviklingsprosess ved IMT**

Det gjennomføres en utviklingsprosess med teknisk gruppe for å få til bedre samhandling, felles kultur, bedre utnyttelse av ressursene og bedre fordeling av arbeidsoppgavene. Alle teknisk ansatt medvirker, det er gitt noe informasjon i avdelingsmøtene og det skal arrangeres en felles samling på Jegtvolden. Ekstern konsulent fra HMS deltar

**NT-LOSAM sak 27/13** **Samhandling HMS-oppgaver**

NT deler HMS oppgaver mellom HR-konsulenter og HMS-koordinatorer

NTs HMS-koordinatorer har ingeniørbakgrunn og har kompetanse til å ivareta miljø og sikkerhetsaspektet i HMS-arbeidet. HR-konsulentene har kompetanse for å ivareta helse og deler av miljøaspektet i HMS-arbeidet.

HR/HMS er lagt under samme seksjon – koordinering på overordnet nivå – men ikke i det daglige

Hensikten med gjennomgang er bedre koordinering og samhandlingen for å ivareta HMS-oppgavene på en best mulig måte, gi bedre lederstøtte , bedre ressursutnyttelse og bedre samhandling om oppgaver. Det viktigst er å se helhet i HMS-arbeidet

Alle HMS-koordinatorene og HR-konsulentene deltar i prosessen.

**NT-LOSAM sak 28/13 Oppstart arbeidet med bemanningsplaner 2015**

Saken var oppe i ledermøte 22.10.13 som første steg i prosessen.

I bemanningsplan for 2015 er handlingsrom begrenset da det er få stillinger som ligger i planen.

Det skal foretas analyser ved hvert institutt med tanke på utfordringer/behov samt strategiske vurderinger. Utdanningssiden bør også inkluderes analysen.

Det er også hensiktsmessig å foreta en grundig strategisk vurdering av potensielle gaveprofessoratene siden disse er forbundet med konkrete fremtidige forpliktelser.

HR skal fremskaffe samme dokumentasjon for alle instituttene om antall ansatte, avganger, midlertidige ansatte inkl. stipendiat- og postdoktorstillinger. Sammen med strategiene og den retningsgivende plan skal dette danne grunnlaget for en diskusjon på hvert enkelte institutt

LOSAM vil bli inkludert i den overordnede bemanningsplan prosessen på fakultetet.

**NT-LOSAM sak 29/13 Bruken av velferdsmidler,**

**videreføring fra LOSAM sak 22/13**

Saken ble tatt opp og diskutert i LOSAM-sak 22/13.

Fagforeningene har oppnevnt følgende personer til å sitte i en «velferdskomite» for NT-fakultetet:

Forskerforbundet, Signe Håkonsen

NTL, Tor Jørgen Almås

HVO, Sigrid Lindmo

Parat, Astrid Salvesen

Tekna, Øyvind Storesund Hetland

Torodd Næss fra HR koordinerer arbeidet.

Frist for komiteen på forslag om velferdstiltak er satt til 31.12.13.

**NT-LOSAM sak 30/13 Utlysningstekster**

Saken ble diskutert i LOSAM-sak 19/13. I tilpassningsavtalen står det følgende, «*Drøftingssak - Utlysningstekster, når det gjelder lønnsplassering, jfr Hovedtariffavtalen § 2.3.8*». NT har i alle stillinger med unntak av utdanningsstillinger valgt å ha følgende passus i utlysningstekstene; *Lønn i henhold til Statens lønnsregulativ.*

Losam ser ikke hvordan de kan vurdere lønnsplasseringen ut fra dette.

Lønnsplassering avhenger blant annet av behov, kompetanse og erfaring. Å se utlysningstekstene med lønnsplassering uten å kunne drøfte stillingskategoriene utlysningstekstene plasseres i er ikke hensiktsmessig.

For at LOSAM skal kunne følge med og holde seg oppdatert ift utvikling av lønnsnivå og lønnsplassering på fakultetet vil det bli presentert lønnsstatistikker på fakultetsnivå en gang i halvåret.

**EVENTUELT**

Møtedato i november må flyttes på grunn av fravær for både dekan og prodekan. Møte må avholdes før fakultetsstyremøte, 18 november. Forslag til datoer vil bli sendt ut.